text: :капилляр су(латынша capіllarіs қылшық) топырақ пен тау жыныстарының майда қуыстары мен су. капилляр су жер асты сулары (негізінен, грунт сулары) қалыптасқан тұрақты сулы қабаттан жоғары орналасады да, онымен тығыз байланыста болады. сондықтан грунт сулары деңгейінің маусымдық өзгеруіне қарай капилляр су да жоғарылап, төмендейді. оның көтерілу биіктігі мен жылдамдығы тау жыныстары мен топырақтың құрылысына, петрогр. құрамына, ондағы қуыс, жарықшалардың мөлшеріне, ылғалдығы мен температуралық жағдайларына байланысты өзгеріп отырады. қуыстар мен жарықшалар неғұрлым тар болса, су соғұрлым биікке көтеріледі.